Case ID: 1114700
Sentence 50: Bununla belə, Təqsirləndirilən şəxs2 ibtidai istintaq zamanı təqsirləndirilən şəxs qismində verdiyi və məhkəmədə tədqiq olunmuş ifadəsində göstərmişdir ki, Gülnarənin yaşadığı mənzildə ******* manat pul olmasını Təqsirləndirilən şəxs1 ona, İskəndərə, Nicata və Ruslana bildirmiş, bu cinayəti törətməyi Mirafiq təşkil etmiş, Gülnarə adlı qadını, əri Aslanı və ailə üzvlərini o, İskəndər, Nicat və Ruslan tanımamış, 2017-ci ilin noyabr ayının sonlarında Mirafiq ona, İskəndərə, Nicata və Ruslana həmin Gülnarə adlı qadınla yaxın münasibəti olduğunu, həmin qadının yaşadığı mənzilə gedib-gəldiyini, Gülnarənin ərindən boşandığını, mənzildə ərinə məxsus ******* manat məbləğində pul olduğunu və ərindən qisas almaq üçün həmin pulları mənzildən götüzdürmək istədiyini,Gülnarənin ona pulu götürmək üçün inandığı adamları onun mənzilinə göndərməyi tapşırdığını bildirmiş, Mirafiq onları inandırmaq üçün ona, İskəndərə, Nicata və Ruslana telefonunda olan mənzilin və mənzildə olan bir qadının fotoşəkilərini göstərib, həmin qadının Gülnarə olduğunu və mənzilin də Gülnarəyə məxsus olduğunu, Gülnarənin özünün həmin fotoşəkilləri ona göndərdiyini, mənzilində onları gözlədiyini və mənzilin qapısını açıq qoyacağını bildirmiş, razılaşdıqları kimi 29 noyabr 2017-ci il tarixdə Mirafiq idarə etdiyi avtomaşında onu, İskəndəri, Nicatı və Ruslanı Saray qəsəbəsindən Bakı şəhəri, Yasamal rayonuna Gülnarənin yaşadığı binanın yanına gətirmiş, həmin vaxt Gülnarə və qızı binadan çıxıb taksiyə əyləşib getdiklərindən Mirafiq bu işi sabaha saxlamış, Mirafiq kənardan Gülnarəni və qızını onlara göstərmiş, Mirafiq onlara qabaqcadan Gülnarənin yaşadığı binanı və mənzili də göstərmiş, 30 noyabr 2017-ci il tarixdə Mirafiq səhər tezdən idarə etdiyi avtomaşında onu, İskəndəri, Nicatı və Ruslanı Gülnarənin yaşadığı həmin binanın yanına gətirmiş, Mirafiq avtomaşında qalmış və onlara “mənzilə gedin, telefonda deyəcəm Gülnarə özü mənzilin qapısını açacaq, məni qonşular tanıyır, görə bilərlər, ona görə sizi avtomaşında gözləyirəm” demiş, o, İskəndər, Nicat və Ruslan binaya daxil olub səkkizinci mərtəbəyə qalxmış, orada dayanıb Gülnarənin mənzilinin qapısının açılmasını gözləmiş, həmin vaxt mənzildən bir qadın və iki qızın çıxdığını görüb İskəndər, Nicat və Ruslan hərəsi həmin qadını və qızlardan birini tutmuş, o isə onlara yaxınlaşmamış və kənarda dayanıb baxmış, qonşuların qadınların səsinə çıxacağından ehtiyat edib onlar oradan qaçmış, hadisədən sonra Ağcabədi rayonuna qohumunun yas yerinə getmiş, oradan qayıdanda atası, anası, gəlini və nəvəsi avtomobil qəzasında ölmüş, həmin vaxtdan qəzada ölmüş gəlini Selcanın atası Vüqar Hüseynovla aralarında soyuqluq yaranmış, həmin ərəfədə Vüqar xalası əri ilə dalaşan zaman onu vurub öldürdüyündən həbs olunmuş, Mirafiq həmin vaxt ona Yasamal rayon polis əməkdaşlarının onları axtardığını bildirmiş və bu işi yoluna qoyacağına söz vermiş, Mirafiq ona polis əməkdaşları çağırarlarsa Gülnarənin mənzilinə getməyi Vüqarın təşkil etməsini izahatında göstərməyi tapşırmış, Mirafiq “onsuz da Vüqar adam öldürməyə görə həbs olunub” demiş, Mirafiq belə izahat versə bu işi bağlatdıracağına söz vermiş, ona görə də Mirafiqin bu sözlərinə inanıb istintaqda yalandan Gülnarənin mənzilinə pul götürməyə getməyi Mirafiqin yox, əmisi nəvəsi və qudası olmuş Vüqarın ona bildirməsi barədə yalan izahat və ifadə vermiş, əslində bu cinayəti Mirafiq özü təşkil etmiş, Vüqarı həmin ərəfədə görməmiş, Vüqar ona, İskəndərə, Nicata və Ruslna bu barədə heç bir söz deməmiş, hadisə yerində onlarla olmamışdır (cild 8, iş vərəqi 161-166).